Antes d'a decada de 1920 os rusos feban servir a parabra Tatar pa dicir lumerosos pueblos, dende os azerís dica a bellas tribus de Siberia. Dimpués o termin s'ha restrinchito a bells grupos etnicos como por eixemplo os tartres de Kazán y Siberia que charran una luenga turquica d'o grupo quipchac (como os cazacos, kirguizes y nogais), os tartres de Crimea, que en charran una d'a mesma branca que o turco d'Anatolia, y os tartres de Lituania, Polonia y Bielorrusia aislatos de tot respecto a los atros.